LidanRubinov/Halacha-QA huggingface dataset:
שאלה: מתי להוריד תפילין: ברצוני לשאול מתי אסור ומותר להוריד תפילין (כגון האם מותר בקדיש)?
תשובה: כתב המשנה ברורה שבקדיש לא יחלוץ תפילין אלא יכוון בשמיעת הקדיש, וכמובן שה"ה לכל קטעי התפילה הצריכים כוונה מיוחדת (קריאת שמע, שמו"ע וכו'). הרב רואי מרגלית.
שאלה: להעיר את מי שלא התפלל: האם מי שישן פטור מן המצוות? מה דינו של אדם המכניס את עצמו לאונס שינה?
תשובה: בוודאי שיש מצווה להעיר אדם שעוד לא קרא קריאת שמע, כדי שיקרא קריאת שמע שזו מצווה שתלויה בזמן, לפני שיעבור זמנה. אדם זה יכול להשלים את שעות השינה שלו לאחר קריאת שמע. האם יש אפשרות להוציא מהסוכה את מי שכבר נרדם?
שאלה: צבא לתלמידי חכמים: האם גם מי שברור או שקרוב לומר שיהיה תלמיד חכם חייב ללכת לצבא?
תשובה: מי שיכול לתרום לעם ישראל כתלמיד חכם עדיף שיעסוק בתורה ויגדל בה ויהיה מרביץ תורה. עם ישראל זקוק מאד לחיזוק רוחני וכל מי שיכול לסייע בכך נקרא לדגל. ואת הצבא ידחה בנתיים כחוק עד שיבסס את דרכו בתורה. עד כמה יש לבסס את הקשר לתורה לפני הצבא? שירות תלמידי ישיבות במלחמת מצוה
שאלה: חבר הוא כמו תפוח?: לאחר כמה זמן (אם בכלל) שלא רואים חבר טוב יש לברך שהחיינו? האם גם בבין המיצרים מברכים? בתשעת הימים?
תשובה: לפי שיטת המחבר לא מברכים "שהחיינו" על דברים חדשים בשלושת השבועות, אך בשבת אפשר לברך. אמנם, אם הדבר שמברכים עליו לא יחזיק מעמד עד שבת (כמו פרי חדש שעלול להירקב אם לא נאכל אותו), ניתן לברך עליו גם בימי החול. לכן, במקרה שפגשת חבר טוב בשלושת השבועות לאחר 30 יום שלא ראית אותו, אם תראה אותו גם בשבת תברך בשבת "שהחיינו", ואם לא תראה אותו בשבת אפשר לברך גם באמצע השבוע.
שאלה: חיוב כתובה למי שעזב את הבית: נאלצתי לעזוב את ביתי לאחר שהבנתי שחיים סבירים עם אישתי לא יהיו לי. עברנו ייעוצים שונים גם בידי אנשי שלומנו אך ללא הועיל. החיים במחיצתה היו קשים למרות שלא עברה על חוקי התורה וכו, אך תקשורת בסיסית כבר לא היתה בכלל. כמו כן לא בישלה עבורי ולא כיבסה אלא הזיקה בעקיפין לרכושי. האם אני צריך לתת לה את כתובתה?
תשובה: כעיקרון, אדם שמתגרש חייב להביא כתובה לאישתו, אלא אם כן, אישתו לא מקיימת את מחויבותיה כלפי בעלה והבית. אך בימינו המצב שונה משום שאדם לא יכול לגרש את אישתו ללא הסכמתה, ולכן היא יכולה להתנות את גירושיה במתן כתובתה. אך כל עניין צריך לבדוק לגופו ואי אפשר להתיחס אליו כמו שצריך בלי לדעת את כל הפרטים ולכן אינני יכול לענות לך במדויק דרך האינטרנט, הכי טוב שתתיעץ עם רב שמכיר אותך ואת מצבך, כדי לקבל תשובה יותר מדוייקת.
שאלה: התחלת ישיבה לפני הזמן: סיימתי את לימודיי בכיתה י"א ואני מתלבט האם ללכת לישיבה גבוהה בשנה הבאה או להמשיך ביחד עם כל שכבת הגיל שלי לכיתה י"ב וללכת לישיבה רק אחרי התיכון. רציתי לדעת את דעת הרב בנושא.
תשובה: לא ניתן לענות תשובה נכונה לשאלה זו מבלי להכיר את השואל. לפעמים ההליכה לישיבה מצליחה ולפעמים לא. כדאי לשאול את הר"מ שלימד אותך ומכיר אותך. אך עצם הרצון ללכת לישיבה ולעלות במעלות התורה הוא טוב ומבורך. חזק ואמץ וד' ינחה אותך בדרך הטובה לך.
שאלה: קניית נעליים בשנת אבל: אני בשנת אבל על אימי, נעלי הספורט שלי התבלו ובלעדיהם אין לי אפשרות להתעמל, האם מותר לי לקנות נעלים חדשות?
תשובה: כן, מותר לך לקנות נעליים חדשות משום שאין לך בהם שמחה גדולה כמו קניית שמלה חדשה וכדומה.
שאלה: תפילין לפי מסורת: למדתי להניח תפילין (בגיל 13) ממלמד ולא מאבי ואני מניח כמנהג אשכנז עם ה"שין" החוצה מתוך כף היד. עוד כמה חודשים בני יחגוג את הבר מצווה שלו כיצד ללמדו להניח תפילין כפי שאני מניח היום או לפי נוסח אבותי? האם אני צריך לשנות את כיוון הקשר, כיוון וצורת הנחת תפילין?
תשובה: כל אחד צריך להתנהג לפי מנהגי עדתו, ואפילו אם היה לך מורה שלא נהג בדיוק לפי מנהגי עדתך, צריך אתה לשנות את הרגלך וכמובן ללמד את בנך להניח תפילין כמנהגי עדתו.
שאלה: קטורת למכירה - עבודה זרה?: האם במקלות הקטורת שמוכרים היום יש איסור של עבודה זרה או לא?
תשובה: מכיוון שמקלות קטורת אלו, לא שימשו לעבודה זרה, אין בהם אפילו איסור של "אביזרייהו דעבודה זרה" ומותר להשתמש בהם להרחה.
שאלה: אפשר לא לקבל שבת בהדלקת נרות?: האם מותר להדליק נרות שבת ולהתנות שלא לקבל שבת עדיין?
תשובה: עפ"י השו"ע בסימן רס"ג (ספרדים) אשה בסתם אינה מקבלת שבת בהדלקת נרות, וע"פ הרמ"א שם (אשכנזים), אשה בסתם מקבלת שבת בהדלקה אא"כ תתנה תחילה. וכתב המשנב"ר שם, שאין להתנות (לאשכנזים) כי אם לצורך גדול מאחר ויש חולקים. ואם האיש מדליק מותר במלאכה, ומ"מ טוב להתנות. הרב חיים כץ.
שאלה: ציצית חדשה בשלושת השבועות: הזמנתי דרך חבר שלי סט של "פתיל תכלת" ובגד חדש והוא קושר לי אותה, אך יש סיכוי שהיא תגיע אלי לאחר י"ז בתמוז. האם מותר לי ללבוש אותה מיד או שמא עלי להמתין עד אחרי שלושת השבועות? (עד עכשיו לבשתי ציצית לבנה רגילה).
תשובה: מכיוון שיש דיעות שגם על ציצית מברכים "שהחיינו" (במיוחד אם זה גורם לך לשמחה רבה), הכי טוב זה ללבוש אותו פעם ראשונה בשבת ואז לברך עליו שהחיינו.
שאלה: הקפאת משקה בשבת: האם מותר להקפיא בקבוקי שתייה במקפיא בשבת?
תשובה: שו"ת ציץ אליעזר, הגאון רבי עובדיה יוסף, שו"ת אז נדברו, ושו"ת חלקת יעקב כולם התירו להקפיא מים לצורך שתיה, אך בשמירת שבת כהלכתה כתב, שטוב להימנע אלא אם כן יש צורך גדול בכך (יום חם, אורחים, חולה וכו'). ובהערה שם הביא בשם הגרשלמה זלמן אוירבך להתיר מכמה טעמים. ולכן נראה שודאי אם צריך לאותה שבת מותר והמחמיר יחמיר לעצמו ותבוא עליו ברכה. ואף אם עושה כן לזמן ארוך בדוקא, המיקל יש לו על מה שיסמוך. הרב רואי מרגלית.
שאלה: ברכת גלידה עם עוגיות: גלידה שמעורבים בה חתיכות עוגיות - מה ברכתה? האם הגלידה טפלה לעוגיות או שהעוגיות לגלידה?
תשובה: אם העוגיות באו להוסיף טעם בגלידה, ברכתה "מזונות". ואם באו להעמיד את הגלידה, היינו לחזקה שלא תתפורר, ברכתה "שהכל". אם המזונות למטה והגלידה למעלה, ואין הם מעורבים, נכון לברך על הגלידה לבד "שהכל" ועל הבסקוויט שלמטה לבד "מזונות".
שאלה: דרמה בבין המצרים: אני משתתף בחוג דרמה. האם מותר לנו ללמוד ולהתאמן על הצגה בשלושת השבועות בכלל ובתשעת הימים בפרט? אין שם מוסיקה וכד.
תשובה: אם ללימוד הזה יש ערך חינוכי ואין האימון גורם להשיח דעת מענין הימים (כגון שההצגה בעלת תוכן משעשע), מותר אפילו בתשעת הימים.
שאלה: מופע זמר מעורב: האם מותר להשתתף במופע זמר בלי מקומות ישיבה נפרדים?
תשובה: עדיף שלא תשתתף במופע כזה, שפוגע בגדרי הצניעות.
שאלה: אפשר לבדוק כרובית וברוקולי מתולעים?: ראיתי בספרו של הרב ויא שלא ניתן להכשיר את פרחי הכרובית בבדיקה "ביתית" ולכן משמע שמותר לקנות כרובית רק מגוש קטיף. ואולם ראיתי מחלוקת בפוסקים שי"א שניתן להכשיר כרובית אך הדבר קשה ויש כאלה שאפילו הראו שלבים להכשרת פרחי הכרובית. האם באמת אפשר להכשיר פרחי כרובית הנקנית בשוק? כיצד?
תשובה: נראה לי שאין מחלוקת עקרונית בין הדעות השונות שהזכרת. מחד, הדין הוא שיש לבדוק היטב את הכרובית לפני שאוכלים אותה, כדין כל הפירות והירקות הנגועים, ראה שולחן ערוך יו"ד סי' פד סעי' ח. מאידך יש קושי בבדיקת הכרובית, כיוון שאנשים אינם יודעים תמיד אלו חרקים נמצאים בכורבית ואיך לבדוק ואיך להורידם. בדרך כלל, ישנם בכרובית - וכן גם בברוקולי - כנימות עלה מתחת לפרחים, טריפסים וכו'. לכן יש לפרק את הכרובית והברוקולי למקבצים קטנים של פרחים לבדוק היטב מתחת לפרחים, להשרות במים עם סבון, ולאחר מכן לבדוק שהפרחים נקיים. לבסוף יש להבהב ולחרוך את הפרחים. כיוון שהבדיקה קשה לביצוע יש שנמנעים מלאכול כרובית וברוקולי, אא"כ גדלו בשיטת גידול מיוחדת של ירקות עלים ללא חרקים. בברכת התורה והארץ, הרב יואל פרידמן.
שאלה: מה מברכים על רכב שניתן מהעבודה?: האם על רכב הניתן לעובד על ידי החברה (רכב ליסינג שהת עליו מתחלק בין החברה והעובד) יש לברך שהחיינו או הטוב והמטיב?
תשובה: אם הרכב במשך תקופה מסוימת ברשותו של העובד, ואין לאחרים זכות לקחתו בלא רשותו, הרי שאפשר לומר שהרכב שייך לו למשך תקופה, וממילא אם הוא שמח בקבלתו, יברך "שהחיינו". אם גם לאשתו זכות להשתמש ברכב, או שגם היא נהנית ממנו בזה שבעלה מסיע אותו ברכב הזה, אזי יברך "הטוב והמטיב". מה עושים כשמקבלים רכב בימי בין המצרים?
שאלה: מותר לי לקחת לו את הפנסיה?: בית משפט לענייני משפחה פסק לי חצי מהפנסיה של הגרוש שלי לכל החיים (כי אני גידלתי את ילדינו ועבדתי, אבל לא היתה לי פנסיה משלי). האם מותר לי לקחת את הפנסיה שלו למרות שהפסיקה לא הייתה בבית דין רבני?
תשובה: מותר לך לקחת חצי מהפנסיה של גרושך למרות שהפסיקה לא היתה בבית דין רבני, משום שבדיעבד לאחר שפניתם לבית דין ממשלתי, יש לו סמכות ממשלתית שיכולה להוציא כסף מאדם אחד ולהביאו לרעהו.
שאלה: החלפת ציצית באמצע היום: האם במקרה של הזעה אני מחליף טלית קטן באמצע היום, עלי לברך שוב על הציצית הנקייה?
תשובה: אם בבוקר כשברכת על הטלית, חשבת שאולי תחליף טלית במשך היום- אתה לא צריך לברך, אבל אם כיוונת בבירכתך על הטלית (בבוקר) רק על אותה טלית, אתה צריך לברך אם אתה מחליף טלית.
שאלה: שימוש במטהר מים בשבת: האם השימוש במטהר מים מותר בשבת? האם אין בעית סינון מים בשימוש במטהר מים בשבת?
תשובה: הראשונים דנים בשאלה של סינון ומשווים את הסינון לבורר (שאסור בשבת), ומסקנת ההלכה היא שאם אפשר לשתות את המים גם ללא הסינון אז אפשר לסננם במטהר מים, אך אם המים אינם ניתנים לשתיה ללא סינון אסור לסננם בשבת וצריך לסננם מבעוד יום. בימינו, מכיוון שמי הברז ניתנים לשתיה גם ללא סינון מותר להשתמש במסנני המים למיניהם בשבת.
שאלה: מה מברכים כשלא יודעים מה הברכה?: מה מברכים כשאני לא בטוח שברכתו של מאכל מסוים היא "מזונות" (למשל - אם יש סיכוי שהוא עשיו מקמח תירס וכד )?
תשובה: במקרה זה עדיף לברך לכתחילה על דבר שברכתו ודאי מזונות ודבר שברכתו שהכל ולפטור את המאכל. בכל מקרה אם הדבר לא בנמצא, או לא אפשרי, הרי ברכת שהכל פוטרת בדיעבד כל מיני מאכל. הרב חיים כץ.
שאלה: מה עושים שיהיה כשר?: א. מה דעת הרב בנוגע להכשרים השונים? (בד"ץ, רבנות וכו ). ב. האם באולמות זה אותו הדבר? ג. מה הגר"מ אליהו מדריך בנושא זה?
תשובה: א. כל כשרות של רבנות או בד"ץ צריך לבדוק לגופה. מה שהיה טוב היום יכול מחר להיות אחרת. וגם להפך. לכן תמיד לשאול על בד"ץ ועל רבנות את המשגיח והרבנים המכהנים. ב. כן. ג. באולמות הוא ממליץ על פיקוח של כושרות.
שאלה: "בורא מיני בשמים" על אפטר-שייב: הבנתי שיש לברך את ברכת הריח גם על "מי גילוח" (אפטר שייב) ורציתי לדעת אם אכן זו ההלכה.
תשובה: לעניות דעתי אין לברך על מי גילוח, כי מגמתם היא לחטא את המקום באלכוהול, ולהסיר ריח מעט רע שמחיתוך השער או ריח גוף אחר, ואולי גם כדי לתת ריח רענן, ולא כדי לתת ריח טוב. האם אפשר לברך על ריח שלא אוהבים? ריח של קפה ראוי לברכה? בירכתי על טבק - זה טוב? מותר לברך על הבושם של אישתי? בעניין חיוב נשים בהבדלה: האם נשים חייבות בהבדלה? עיין בתשובות הרב רואי מרגלית, הרב דב ליאור והרב יעקב אריאל. מהו סדר הברכות הראוי לאישה שמבדילה? עיין בתשובות הרב דב ליאור והרב יעקב אריאל.
שאלה: כמה צדקה לתת?: הרב כתב בשם הגרש"ז אויירבאך זצ"ל, שדייק בדברי ה"חפץ חיים" את ההלכה שאפשר להוציא לצדקה יותר מחומש, אך אין חובה. אך בסופו של דבר לא ברור לי מה כן החיוב ההלכתי, אם ישנו כזה.
תשובה: אינני זוכר למה אתה מתכוון, מ"מ דברי החפץ חיים מבוארים בספרו אהבת חסד ח"ב בפרקים על מעשר כספים. ושם כתב שבכמה מצבים מותר לתת יותר מחומש, כגון עשיר גדול. ושם כתב בשם הגר"א עפ"י הרמב"ם שבשעה קשה שיש דוחק רב, החיוב הוא חומש ויותר מזה מצווה. עיין שם.
שאלה: זכויות עובד ותיק בחברה: במסגרת צימצומים בחברה נאבק ועד העובדים בהנהלה ומגן על עובדים ותיקים על פי השיטה "אחרון נכנס ראשון יוצא" מבלי להתיחס לכישורים של העובד. האם העובד הותיק שיקבל תפקיד שיתפנה עובר על השגת גבול או גזל?
תשובה: אם ככה זה מנהג המדינה, ומקובל להתנהג כך, אז מותר להתנהג כך משום שכל עובד שנכנס יודע שהוא נכנס על דעת זה שמי שיש לו הוותק יש לו תנאים יותר טובים.
שאלה: צבא לתלמידי חכמים - המשך: הרב כתב שכדאי לדחות את הצבא, אם ברצוני להתגדל בתורה. האם יש מצב של פטור מוחלט לדעת הרב או רק דחיה? מתי אתגייס? הרי ברור שאין גבול לכמה תלמיד חכם אפשר להיות ותמיד הוא מתגדל. לאיזו רמה בסיסית צריך להגיע לפני הגיוס?
תשובה: כל עוד התלמיד מתקדם מאד בלימוד וכל שנה הוא עולה בצורה משמעותית בתורה אזי עליו להמשיך ולעלות ולא להפסיק את עליתו גם אם זה נמשך כמה וכמה שנים. ומפעם לפעם יש לבחון אם אכן ההתקדמות הלימודית רצינית שמצדיקה את הדחיה וגם יש להתייעץ עם ראש הישיבה אימתי הזמן לעשות הפסקה בלימוד על מנת לשרת בצבא.
שאלה: פרסום עסקים מחללי שבת: האם מותר לגורם תקשורתי לפרסם עסק הפתוח בשבתות וחגים? האם ראוי לעשות כן?
תשובה: מן הראוי להמנע מלפרסם עסק הפתוח בשבת כי יש בזה סיוע לעוברי עבירה.
שאלה: איזה תפילין חוזר בתשובה יניח?: הורי נולדו בארגנטינה. הסבים והסבתות מרוסיה. אני נולדתי בארגנטינה משפחה לא מסורתית ואני רציתי לדעת אם מותר לי להניח תפילין לפי מנהגים ספרדים. אני מניח תפילין כ-3.5 שנים והתפילין שיש לי הן מרב ספרדי. האם אני טועה? מה לגבי כל המנהגים?
תשובה: היות והסבים והסבתות באו מרוסיה אז הם בעצם צריכים לנהוג כמנהג יהודי אשכנז, וכן אתה צריך לנהוג כמנהג יהודי אשכנז, אף על פי שזה שינוי לא פשוט שמתבטא בהרבה פרטים חדשים ושונים, חזק ואמץ.
שאלה: הריגת נחש בשבת: בשבת ראיתי נחש ארסי קטן באמצע הכביש ביישוב. מכיוון שעברו שם באותה שעה אנשים וגם ילדים קטנים, פחדתי שמישהו מהם ייפגע חס ו רציתי לשאול האם נהגתי נכון כשהרגתי אותו בעזרת אבן, או שעברתי עבירה.
תשובה: לא רק שלא עברת עבירה אלא אף קיימת מצווה גדולה שהרי נחש זה היה נחש ארסי שיכל חס וחלילה להזיק למישהו. (ומעשה ההריגה היה מלאכה שאינה צריכה לגופה - סילוק מזיק בשבת). יירבו כמותך בישראל.
שאלה: להתחיל עבודה בבין המצרים: לאחר ששמעתי שמותר לשלוח קורות חיים וללכת לראיון בבין המצרים, רציתי לשאול האם אני יכול להתחיל לעבוד בעבודה חדשה בתקופת בין המצרים?
תשובה: כן, לצורך פרנסה ודאי שאתה יכול להתחיל עבודה חדשה אף בשלושת השבועות, מה שאסרו רבותינו זה דברי מותרות שמשמחים את לב האדם כגון: קונצרטים, מסיבות וכו'.
שאלה: עבודה במסעדה בשרית: האם זה ר לעבוד בבורגר ראנץ (מסעדה בשרית) בתשעת הימים?
תשובה: מכיוון שיש הרבה מהספרדים שנוהגים להמנע מאכילת בשר רק בשבוע שחל בו תשעה באב, ומראש חודש אב עדיין מותר להם לאכול בשר, אז ברור שמותר לך להגיש בשר גם אחרי ראש חודש אב, אך בשבוע שחל בו תשעה באב שלכולם אסור לאכול בשר, עדיף שלא תעבדי שם. (כמובן אם לא יפטרו אותך בגלל זה).
שאלה: משקפי שמש כשאין עירוב: האם מותר להרכיב משקפי שמש בשבת במקום שאין ערוב? ומה דינו של מי שרגיש מאד לשמש (וכמעט ואינו יכול לשהות בחוץ ללא משקפי שמש)? האם מותר ללובשם כשמקפידים שלא להסירם?
תשובה: אדם שרגיש לשמש ולובש משקפי שמש, יכול ללובשם בשבת אף במקום שאין בו עירוב מדין בגדים (וכמו שהוא נשאר עם בגדיו אף מחוץ לעירוב כך יכול הוא להישאר עם משקפי שמשו אף מחוץ לעירוב), וכמובן הוא צריך להיזהר שלא להסיר את משקפי השמש מעיניו כאשר הוא נמצא מחוץ לעירוב.
שאלה: לא לצום בגלל תאונה: אשה שנמצאת בשיקום אינטנסיבי בעיקבות תאונה ואומרת שקשה לה לצום ומרגישה שתצטרך לשתות, האם מותר לה בי"ז בתמוז ובתשעה באב?
תשובה: אישה כזו פטורה מלצום בצומות ה"קלים"- כל הצומות חוץ מתשעה באב ויום הכיפורים. אך בתשעה באב היא תצטרך לקבל חוות דעת רפואית מקצועית, ואם הרופא אומר שאסור לה לצום אז היא פטורה מלצום, אחרת היא חייבת בצום.
שאלה: סיום אבילות בבין המצרים: אבל הגומר את השלושים בשלשת השבועות האם יכול להסתפר?
תשובה: אם הוא מסיים את אבילותו עד ר"ח, הוא יכול להסתפר אך לא יסתפר בתשעת הימים.
שאלה: שהחיינו אחרי שיחה בטלפון: אני עומד להפגש עם חבר שלא ראיתיו למעלה מ-30 ימים (חצי שנה). הפגישה וודאי תשמח. האם למעשה יש לברך שהחיינו, למרות ששוחחנו בטלפון, במקרה שהפגישה מאד משמחת?
תשובה: אם דיברתם בטלפון, אף על פי שהפגישה מאוד משמחת לענ"ד אין לברך שהחיינו.
שאלה: צילום ללא רשות: האם מותר לצלם אנשים ללא רשותם המפורשת?
תשובה: הכל כמנהג המדינה, ומכיוון שהעיתונים עושים כך כל הזמן, כך מקובל במדינתנו, ומותר לצלם אדם אף ללא רשותו.
שאלה: סריגה בימי בין המיצרים: האם מותר לסרוג כיפות בימי שלושת השבועות, הכיפות צריכות להיות מוכנות זמן מסוים אחרי תשעה באב ולכן אני רוצה לסרוג בזמן של שלושת השבועות.
תשובה: מותר לתקן בגד בשלושת השבועות, אך אסור לתפור או לסרוג בגדים (או כיפות) חדשים בשלושת השבועות.
שאלה: חזרות של תזמורת בבין המצרים: האם מותר לנגנים של תזמורת להתאמן ולערוך חזרות בבין המצרים לחתונה שתיערך מיד אחרי תשעה באב? האם שייך לומר שהם עסוקים במלאכתם ולא נהנים מהמוסיקה?
תשובה: אכן, שייך לומר שהם עסוקים במלאכתם ולכן מותר לנגנים להתאמן אף בשלושת השבועות, אך הם צריכים להפסיק לנגן החל מראש חודש.
שאלה: שקיות הטלית והתפילין שהתבלו: מה דינם של שקית התפילין והטלית שהתבלו? האם יש צורך להניחם בגניזה או שפקעה קדושתם וניתן להשליכם לאשפה?
תשובה: שקית של טלית ניתן להניח באשפה (דרך כבוד), אך שקית של תפילין צריך לגנוז.
שאלה: בגד לתינוק בבין המיצרים: האם מותר לקנות לתינוק בגד בבין המצרים? הרי ידוע שאפשר להשיג עבורו גם בגדים ישנים, אבל מצד שני אני לא אהנה מהבגד וגם הילד לא.
תשובה: מותר לקנות לתינוק בגדים אף בבין המצרים.
שאלה: יום כיף בעבודה - מצד צניעות, ומצד בין המצרים: שבוע הבא יוצאים בעבודה לחצי יום כיף (בדר"כ זה משחקים שונים, לא מים). א. השאלה היא האם מותר והאם בכלל יש עניין או מן הראוי להשתתף בזה מצד זה שהתנתקות חברתית יכולה אולי להביא יותר נזק. מדובר על חברת היי-טק קטנה. גם כך יש פעילויות שאינני יכול בשום פנים לקחת חלק בהם מטעמי צניעות. ב. מאידך אינו דומה חוסר צניעות בזמן העבודה מאשר בעת כיף. הפעילות בלי המשפחות. ג. כמו-כן מדובר על ימי בין המצרים. ד. אם אני לא מצטרף (כמו שקרה כבר בעבר) איך כדאי לנמק זאת.
תשובה: אם מדובר על איסורי צניעות, אזי אסור להשתתף. והצעתי שתאמר שאסור לך להשתתף מסיבות הלכתיות-דתיות, בלא להכביר בנימוקים והסברים. אם אין בעייה של איסורי צניעות, מותר להשתתף עד ראש חודש אב, שמראש חודש אב צריך למעט בשמחה, ואין לקיים ימי כייף.
שאלה: בחורה שמקליטה שיר בעילום שם: אחי הצעיר ביקש ממני שאקליט איתו שיר לחתונה של האח הגדול. אפשר לשמור על הזהות שלי בסוד ולא לרשום פרטים על הדיסק, וכך מי ששומע לא ידע כלל מי שרה. אני בת 20. האם הדבר מותר?
תשובה: לכתחילה לא ראוי לעשות כך.
שאלה: ספרי קבלה מוזרים בבית: מרכז הקבלה בירושלים חילק בחינם ספרי קבלה לבתים בשכונתי. נאמר לי כי יתכן והספרים לא ר. האם אפשר להכניס את הספרים לביתי ולעיין בהם?
תשובה: שום תועלת לא תצמח מלהכניס את הספרים האלה לביתך, ולפעמים הם משנים אפילו חלק מתוכן הספרים. ולכן אני ממליץ שלא לקחת ספרים אלו.
שאלה: פעילות רפורמית בתחפושת בת מצווה: הוזמנתי ע"י חבר טוב ששרת איתי שנים רבות בצבא קבע לטקס בת מצוה של בתו בביתו. נאמר לי שבתו תקרא בתורה ותיערך תפילה אישית. לא ראיתי בעיה מיוחדת בהשתתפותי, אולם כאשר הגעתי לביתו התברר שמדובר בטקס שלווה ע"י "רבנית רפורמית". הבת התעטפה בטלית ו"תוקנו" ברכות מיוחדות, כגון "שעשני בן חורין". הבנתי ש"נפלתי בפח" ועזבתי את המקום. בנוסף קיבלתי על עצמי תשובה בעניין זה וזהירות יתר להבא בבחינת "כבדהו וחשדהו". כיצד ניתן לדעת מראש את הגבול? האם במידה והבת היתה רק קוראת בתורה היה להשתתף בטקס?
תשובה: אין להשתתף בטקס הנוגד את ההלכה. אם יש חובה להראות יחס חברי למדובר אפשר לעשות זאת ע"י הבאת מתנה חינוכית בשעה מאוחרת יותר אחרי גמר הטקס.
שאלה: מקלחת בשבת: מה הדין לגבי מקלחת בשבת? האם מותר להתקלח? איבר איבר או כל הגוף? וכן אם הרב יוכל להסביר את ההבדל שבין דוד שמש לדוד חשמלי.
תשובה: אם דוד החשמל פועל בשבת- אסור לפתוח את המים החמים, כדי לא לבשל את המים הקרים שנכנסים לדוד במקומם. אך בדוד שמש: אשכנזים מחמירים שלא להתקלח כל הגוף בשבת, אלא מתירים לשטוף איבר איבר, והספרדים מתירים לקלח אף את כל גופם אפילו במים חמים בשבת (בדוד שמש). ואם ממש חם בשבת מותר לענ"ד אף לאשכנזים יהיה מותר לקלח את כל גופם (אפילו שנכנסים מים קרים לדוד השמש). עוד בדין רחיצת תינוק בשבת.
שאלה: ברכת בשמים על הדס עם ריח רע: האם מותר לברך "בורא מיני בשמים" בהבדלה על בשמים (למשל הדס) שאינם לטעמי ואיני נהנה מריחם?
תשובה: אכן, אם אינך נהנה מריח הבשמים, אסור לך לברך עליהם. ואם אין שום דבר אחר להריח בו בשביל ההבדלה, עדיף שלא תברך על הבשמים, מאשר תברך ולא תיהנה מהריח. ריח של קפה ראוי לברכה? בירכתי על טבק - זה טוב? אפשר לברך על אפטר שייב? מותר לברך על הבושם של אישתי? בעניין חיוב נשים בהבדלה: האם נשים חייבות בהבדלה? עיין בתשובות הרב רואי מרגלית, הרב דב ליאור והרב יעקב אריאל. מהו סדר הברכות הראוי לאישה שמבדילה? עיין בתשובות הרב דב ליאור והרב יעקב אריאל.
שאלה: ט  באב לאשה בהריון בסיכון: אשתי בהריון לאחר הפלה. בהריון זה דיממה לסירוגין מתחילתו ועד החודש החמישי. לעיתים סובלת היא מהתכווצויות ומכאבי בטן תחתונה. עברנו מס אשפוזים במהלך תקופה זו. האם עליה לנסות לצום או שמא בהתחשב במצבה עליה לנהוג באופן אחר, ואם כן כיצד?
תשובה: אישתך צריכה ללכת לרופא ולשמוע חוות דעת רפואית מקצועית, אם הרופא אוסר עליה לצום אזי אסור לה לצום, אך גם במקרה שהרופא אינו אוסר עליה היא יכולה לשתות אם מאוד קשה לה לצום. לתשובת הרב יעקב אריאל. לתשובת הרב גדעון וייצמן. לתשובת הרב אליעזר מלמד. דין הצומות הקלים. מה תעשה יולדת שאכלה ביום כיפור בטעות?
שאלה: להתפלל עם הרדיו: למה אי אפשר לצאת ידי חובת קריאת מגילה או ברכות באמצעות שמיעה באמצעי התקשורת?
תשובה: אדם צריך לשמוע את קולו של "בר החיובא", ולכן השומע את המגילה מחירש שוטה וקטן לא יוצא ידי חובה משום שהם אינם ברי חיוב שמיעת מגילה (קטן אינו בר חיוב קריאת מגילה לחלק מהשיטות), ולכן השומע מהרדיו שומע אותות חשמלים, ואינו שומע את קולו האותנטי של הקורא (אלא תרגום של קולו לגלי רדיו ותרגום גלי רדיו לרעידות של קול שנשמע כמו הקול של בעל הקורא אך כמובן שזהו אינו קולו המקורי).
שאלה: לקנות עיתונים להורים: האם כשההורים מבקשים ממני לקנות להם "מעריב" או "ידיעות", אני צריך לקיים בקשתם או לא?
תשובה: אני חושב שאתה צריך לסרב לקנות להם את העיתון, ואתה צריך להסביר להם שזה עיתון שנוגד את דרך התורה מבחינת צניעות והשקפות. אם הדבר יצער את ההורים מאוד, אפשר להתיר לקנות את העיתון בשביל החלקים ה"כשרים" שבעיתון (ממון, כלכלה וכו'), ואגב חלקים אלו להביא את כל העיתון להוריך, ומה שיקראו זה באחריותם.
שאלה: צניעות בחדר מקלחת: מובא בהלכה שאדם צריך לפשוט את החלוק מתחת לשמיכה ולא לעמוד אף אם הוא לבד בחדר. אמנם הקב"ה מלא כל הארץ וגם מתחת לשמיכה, אבל כנראה שכיוון שאדם מתבייש שבני אדם יראו אותו לא לבוש, גם כלפי הקב"ה עליו לנהוג באותה רמת בושה. אנו רואים שהתירו ללכת ערומים בבית המרחץ כיוון שזה דרכו של בית המרחץ. מה יהיה הדין לגבי אדם שמתבייש ללכת ערום בבית המרחץ (כשיש שם אנשים) אם הוא נמצא שם לבד? האם עליו לנהוג בצניעות כלפי הבורא כמו שהיה נוהג כלפי בני אדם או שנאמר "לא פלוג" ונתיר גם לו ללכת שם עירום?
תשובה: כתב המשנב"ר באו"ח סימן ב' סק"א "וכן בבית המרחץ שדרכן של בני אדם לילך שם ערומים וא"א בענין אחר אין בזה משום פריצות. וכן כשרוחץ בנהר הדין כן יזהר לפשוט וללבוש סמוך לנהר וכו' בכדי שלא ילך בגילוי הגוף שלא לצורך, ואפילו ערותו א"צ לכסות בירידתו לנהר ולא עוד, אלא שהמכסה נראה כאילו בוש בדבר וכאילו כופר בבריתו של אברהם אבינו עיי"ש. הרב חיים כץ.
שאלה: טבעת נישואין בבין המצרים: האם מותר לספרדים לקנות טבעות נישואין בבין המצרים?
תשובה: עד ראש חודש אב מותר לספרדים אף להתחתן, לכן ברור שמותר גם לקנות בתקופה זו טבעת נישואין, אך אל תקנה טבעת נישואים מראש חודש אב ועד לתשעה באב.
שאלה: העברת כסף צדקה: אני מקיימת קופת צדקה לעילוי נשמתם של סבי וסבתי, האם מותר לי לתת את הצדקה הזאת לספריה תורנית שהיא לעילוי נשמתו של אדם אחר? האם זה לא מוריד מערכה של הצדקה לעילוי נשמתם?
תשובה: כדי להעביר צדקה מקופה לקופה צריך לבדוק במהות הצדקה (למה היא מיועדת) ולא למי היא מוקדשת ולכן את יכולה להעביר את הצדקה שמוקדשת לעילוי סבך וסבתך לקופה אחרת שמוקדשת לדברים שאת מאמינה בהם (ספרי קודש, צדקה לעניים וכו'), וזה לא מוריד מערכה של הצדקה בכהו זה. וכל העוסקים בצרכי ציבור באמונה הקב"ה משלם שכרם.
שאלה: נישואים שניים: מה הדינים השונים כשאלמן מתחתן עם גרושה? בנישואים הראשונים, לא נפגשנו שבוע לפני החתונה. על פי הדין מה זמן הקצר שלא נפגשים לפני החתונה. היות ומדובר על "איחוד משפחות" וחשוב לנו להכיר בין הילדים השונים ובין בני הזוג בעצמן, וחלק מהילדים לא נמצאים כרגע, חשוב לנו להפגש עד כמה שיותר קרוב לחתונה.
תשובה: אין זה דין אלא מנהג כדי להגביר את החיבה בין בני הזוג, וממילא אם אתם חושבים שיש צורך שתתראו קודם לכן אין מניעה דינית לנהוג כך. כמובן שאפשר שהילדים ייפגשו ביניהם לבד ויעשו חוויות משותפות להעמיק את ההיכרות. ובעז"ה תזכו לבנין שלם בשמחת שתי המשפחות. הרב חיים כץ.
שאלה: בדיקת כינים בשבת: האם מותר למבוגר לבדוק כינים בשבת לילד קטן הסובל מגרוד בראשו, או שיש בכך משום איסור בורר בשבת? האם מותר לעשות את הדבר גם עם מסרק?
תשובה: מותר לפלות כינים בשבת ואין בכך משום איסור בורר, וק"ו שמותר לפלות כינים לילד קטן שסובל מכך בשבת. אך צריך להזהר מלפלות את הכינים עם מסרק, משום שמסרק יכול לתלוש שערות.
שאלה: ויטמינים בשבת: רציתי לדעת האם מותר לקחת ויטמינים בשבת, כאלו שאני לוקחת מדי יום אך אין סכנה אם לא אקח בשבת? האם במסגרת דיאטה מותר לקחת כדורי דיאטה בשבת?
תשובה: אם אלו כדורים שחייבים לקחתם רציפות מסוימת של ימים ואם מפסיקים באמצע, זה מפריע לפעולתם, מותר לקחתם גם בשבת, אך אם ההפסק בשבת מלקחתם אינו מזיק כל כך, עדיף שלא לקחתם בשבת היות וזו פעולה רפואית.
שאלה: נעלי עור לחיילים בשירות מבצעי: האם מותר לחיילים שנמצאים בפעילות מבצעית בתשעה באב לנעול נעליים צבאיות העשויות מעור, או שעליהם לנעול נעלי פלדיום העשויות מגומי יצוק, דבר שכנראה לא יפריע לפעילות המבצעית אך ייראה כפגיעה ב חיילות?
תשובה: אם אין בזה פגיעה בביטחון, יש לנעול נעלי גומי יצוק. ושאלה זו, האם הדבר פוגע בביטחון צריכה להיקבע על ידי המפקד הבכיר. אם הדבר פוגע בביטחון, מותר בעת הפעילות לנעול נעלי עור צבאיות, ואם הדבר לא יפריע לפעילותו הביטחונית, טוב להניח בהם מעט עפר (מ"ב תקנד, לג).
שאלה: תמונת אשה נשואה באלבום: האם מותר לי לצלם את אישתי במצלמה ללא כיסוי ראש? האם מותר לשים את התמונה באלבום תמונות?
תשובה: מכיוון שמותר לך לראות את אישתך ללא כיסוי ראש, מותר לך גם לצלמה ללא כיסוי ראש, ואפילו אם מישהו אחר יראה את התמונות לאחר מכן.
שאלה: יש מקום להקל בשרוולים קצרים?: האם שרוולים שמגיעים מעל המרפק הם איסור גמור או שיש איזשהו מקום להקל?
תשובה: השרוול צריך להגיע למרפק. לא ברור מה דין המרפק עצמו. יש למקילות על מה לסמוך. מה דין שרוולים ארוכים וצמודים? הלכות חשובות נוספות בצניעות החולצה.
שאלה: תפילת אישה בקיברות צדיקים: האם מותר לאישה שאינה טהורה להתפלל בקברות צדיקים? נאמר לחברתי שמותר, אבל במרחק מה מהקבר.
תשובה: אכן, מותר לאישה שאינה טהורה להתפלל בקברות צדיקים וצדיקה שרוצה להחמיר על עצמה אכן תעמוד במרחק מה מן הקבר ותבוא עליה ברכה.
שאלה: שהחיינו על כלאים של תפוח ואגס: קנינו פרי שהוא כלאים של תפוח ואגס, האם צריך לברך עליו "שהחיינו"? הרי הוא גם תפוח ותפוח הוא פרי רב עונתי. האם ברכת שהחיינו על אגס פוטרת בברכת "שהחיינו" עליו?
תשובה: איני יודע בדיוק למה הכוונה בשאלה, שכן לא ידוע לי שמרכיבים תפוח על אגס. עם זאת אענה על השאלה במישור העקרוני. א. יש מחלוקת הפוסקים אם לברך שהחינו על פירות שמורכבים באיסור. מחד מותר ליהנות מהפירות גם אם הורכבו באיסור, ולכן יש מקום לברך שכן אדם נהנה מן הפרי החדש. אך יש אומרים שאין לברך שהחינו בשמחה הנובעת מן האיסור - "ולשמחה מה זו עשה" (קהלת ב, ב). למעשה, אם יש ספק אם הפרי הורכב באיסור, כגון שהוא הורכב ע"י גוי או שמדובר בספק מינו יש מקום לברך שהחינו. ב. ייתכן שאין כוונתך בשאלה להרכבה אלא להכלאה (תערובת מינית) שבין התפוח והאגס, ובמקרה לא ברור שיש איסור כלאים, שכן איסור כלאי אילן הוא רק בהרכבה של ענף או עין ממין אחד והרכבתו על המין האחר, ראה בעניין זה ספר התורה והארץ ח"ג עמ' 118-121, ובעניין ברכת שהחינו בהרכבה ראה עוד תשובתו של הרב אליעזר מלמד, חוברת אמונת עתיך 5 עמ' 33-34, קישורית מצ"ב.: www.toraland.org.il 00513.htm. בברכת התורה והארץ, הרב יואל פרידמן.